CELEX: 32007D0862
Language: hu
Date: 2007-12-13 00:00:00
Title: 2007/862/EK: A Bizottság határozata ( 2007. december 13. ) a 2006/805/EK határozatnak a klasszikus sertéspestis magyarországi és szlovákiai előfordulásával összefüggő járványvédelmi intézkedésekre vonatkozóan történő módosításáról (az értesítés a C(2007) 6158. számú dokumentummal történt) (EGT-vonatkozású szöveg)

21.12.2007   
            
            
               HU
            
            
               Az Európai Unió Hivatalos Lapja
            
            
               L 337/119
            
         
      A BIZOTTSÁG HATÁROZATA
   
   (2007. december 13.)
   a 2006/805/EK határozatnak a klasszikus sertéspestis magyarországi és szlovákiai előfordulásával összefüggő járványvédelmi intézkedésekre vonatkozóan történő módosításáról
   (az értesítés a C(2007) 6158. számú dokumentummal történt)
   (EGT-vonatkozású szöveg)
   (2007/862/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (2) és különösen annak 9. cikke (4) bekezdésére,
   mivel:
   
               (1)
            
            
               Az egyes tagállamokban a klasszikus sertéspestisre vonatkozó járványvédelmi intézkedésekről szóló, 2006. november 24-i 2006/805/EK bizottsági határozatot (3) annak következtében fogadták el, hogy egyes tagállamokban klasszikus sertéspestis-járvány tört ki. Az említett határozat az érintett tagállamok tekintetében a klasszikus sertéspestisre vonatkozó egyes járványvédelmi intézkedéseket állapított meg.
            
         
               (2)
            
            
               Szlovákia tájékoztatta a Bizottságot a betegségnek a Szlovákiában Komárno és Levice, Magyarországon pedig Pest megyével határos Nové Zámky körzetben a vaddisznóállomány körében tapasztalt legutóbbi megjelenéséről. A rendelkezésre álló járványügyi adatok alapján a járványvédelmi intézkedéseket alkalmazó szlovákiai és magyarországi területekre vonatkozóan olyan módosításokat kell végrehajtani, hogy azok kiterjedjenek az érintett körzetek részeire is.
            
         
               (3)
            
            
               A szlovákiai járványvédelmi helyzet jelentős javulást mutat a következő regionális állat-egészségügyi és élelmiszerügyi hivatalok körzeteiben: Trenčín (amely magában foglalja Trenčín és Bánovce nad Bebravou körzetet), Prievidza (amely magában foglalja Prievidza és Partizánske körzetet) és Púchov (amely csak Ilava körzetet foglalja magában). A 2006/805/EK határozatban az e területek tekintetében előírt intézkedéseket ezért a továbbiakban nem kell alkalmazni.
            
         
               (4)
            
            
               A közösségi jogszabályok átláthatósága érdekében az érintett tagállamoknak, illetve régióiknak a 2006/805/EK határozat mellékletében szereplő jegyzéke helyébe az e határozat mellékletében szereplő szöveg lép.
            
         
               (5)
            
            
               A 2006/805/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/805/EK határozat melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. december 13-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv.
   
      (3)  HL L 329., 2006.11.25., 67. o. A legutóbb a 2007/631/EK határozattal (HL L 255., 2007.9.29., 45. o.) módosított határozat.
   
      MELLÉKLET
      
         
            „MELLEKLET
            I.   RÉSZ
            1.   Németország
            A.   Rajna-vidék-Pfalz
            
                        a)
                     
                     
                        Ahrweiler körzetben: Adenau és Altenahr települések;
                     
                  
                        b)
                     
                     
                        Daun körzetben: Obere Kyll és Hillesheim települések, Daun település közigazgatási területén Betteldorf, Dockweiler, Dreis-Brück, Hinterweiler és Kirchweiler helységek, Kelberg település közigazgatási területén Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath és Welcherath helységek, Gerolstein település közigazgatási területén Berlingen, Duppach, Hohenfels-Essingen, Kalenborn-Scheuern, Neroth, Pelm és Rockeskyll helységek, valamint Gerolstein városa;
                     
                  
                        c)
                     
                     
                        Bitburg-Prüm körzetben: Prüm település közigazgatási területén Büdesheim, Kleinlangenfeld, Neuendorf, Olzheim, Roth bei Prüm, Schwirzheim és Weinsheim helységek.
                     
                  B.   Észak-Rajna-Vesztfália
            
                        a)
                     
                     
                        Euskirchen körzetben: Bad Münstereifel, Mechernich és Schleiden városok, valamint Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen helységek (utóbbi Euskirchen városban), továbbá Blankenheim, Dahlem, Hellenthal, Kall és Nettersheim települések;
                     
                  
                        b)
                     
                     
                        Rhein-Sieg körzetben: Meckenheim és Rheinbach városok, Wachtberg település, Witterschlick, Volmershofen, Heidgen helységek (Alfter település közigazgatási területén), valamint Buschhoven, Morenhoven, Miel és Odendorf helységek (Swisttal település közigazgatási területén);
                     
                  
                        c)
                     
                     
                        Aachen városa: az A4-es és az A544-es autópályától, valamint a B1-es főútvonaltól délre;
                     
                  
                        d)
                     
                     
                        Bonn városa: az 56-os főútvonaltól és az A565-ös autópályától délre (Bonn-Endenichtől Bonn-Poppelsdorfig), valamint a 9-es főútvonaltól délnyugatra;
                     
                  
                        e)
                     
                     
                        Aachen körzetben: Monschau és Stolberg városok, valamint Simmerath és Roetgen települések;
                     
                  
                        f)
                     
                     
                        Düren körzetben: Heimbach és Nideggen városok, valamint Hürtgenwald és Langerwehe települések.
                     
                  2.   Franciaország
            Alsó-Rajna és Moselle megyékben a Rajnától és a Marne-Rajna csatornától nyugatra, az A4-es autópályától északra, a Saar folyótól keletre, a német határtól, illetőleg Holtzheim, Lingolsheim és Eckbolsheim településektől pedig délre eső területek.
            II.   RÉSZ
            1.   Magyarország
            Nógrád megye területe és Pest megyének a Dunától északra és keletre, a szlovák határtól délre, Nógrád megyétől nyugatra és az E71-es úttól északra fekvő területe.
            2.   Szlovákia
            A következő regionális állat-egészségügyi és élelmiszerügyi hivatalok körzeteinek területe: Žiar nad Hronom (amely magában foglalja Žiar nad Hronom, Žarnovica és Banská Štiavnica körzetet), Zvolen (amely magában foglalja Zvolen, Krupina és Detva körzetet), Lučenec (amely magában foglalja Lučenec és Poltár körzetet), Veľký Krtíš (amely magában foglalja Veľký Krtíš körzetet), Komárno (amely magában foglalja a 64-es úttól keletre, a magyar határtól északra, Nové Zámky körzettől nyugatra fekvő területet), Nové Zámky (amely magában foglalja a Komárno körzettől keletre, a 64-es úttól keletre, a 75-ös úttól délre és a magyar határtól északra fekvő területet) és Levice (amely magában foglalja a Nové Zámky körzettől keletre, a 66-os (E77) úttól keletre, a 75-ös úttól délre, a magyar határtól északra és Veľký Krtíš körzettől keletre fekvő területet).
            III.   RÉSZ
            1.   Bulgária:
            Bulgária egész területe.”